**Suplement i Certifikatës për kualifikimin profesional,**

**LLOGARI, Niveli IV në KSHK, referuar nivelit IV të KEK**

**Individi është i aftë:**

**Të kryejë detyra që lidhen me procesin e prodhimit:**

* Të kontribuojë për hartimin e planeve të prodhimit.
* Të dokumentojë shpenzimet e prodhimit.
* Të llogarisë shpenzimet e prodhimit
* Të llogarisë kosto totale dhe për njësi.
* Të llogarisë dhe planifikojë rezervat e ndërmarrjes.

**Të kryejë veprime në fushën e shitjeve:**

* Të kontribuojë në studimin e tregjeve globale dhe konkurruese të shitjeve.
* Të mbajë korrespondencë zyrtare në fushën e shitjeve, sipas rregullave ndërkombëtare dhe në gjuhë të huaj.
* Të identifikojë klientët aktualë dhe potencialë në fushën e biznesit.
* Të kryejë shitje dhe dokumentojë ato.
* Të pranojë dhe përpunojë reklamime për shitjet e kryera.

**Të kryejë veprime në fushën e blerjeve:**

* Të kontribuojë në studimin e tregjeve globale dhe konkurruese të blerjes.
* Të identifikojë furnitorët aktualë dhe potencialë në fushën e biznesit.
* Të krahasojë oferta, vendosë dhe ruajë marrëdhëniet me furnitorët.
* Të përzgjedhë dhe përfshijë, në kontratat e blerjes, kushte të ndryshme të lëvrimit dhe pagesave.
* Të dokumentojë dhe regjistrojë blerjet.
* Të kryejë blerjet për personelin e njësisë ekonomike. Të kryejë veprime që lidhen me krijimin e ndërmarrjes dhe regjistrimin e saj:
* Të kontribuojë në kryerjen e studimeve për krijimin e ndërmarrjes dhe në hartimin e planeve të thjeshta të biznesit.
* Të përcaktojë formën juridike të ndërmarrjes, në vartësi të kushteve dhe kërkesave të krijuesve të saj.
* Të hartojë planin e biznesit.
* Të hartojë dokumentet e themelimit të ndërmarrjes.
* Të kryejë veprimet e liçencimit dhe regjistrimit të ndërmarrjes dhe të hartojë të gjithë dokumentacionin përkatës.

**Të kryejë veprime në fushën e burimeve njerëzore:**

* Të kontribuojë në planifikimin dhe rekrutimin e personelit, në përputhje me nevojat.
* Të zbatojë procedurat për rekrutimin e personelit, në përputhje me nevojat për të.
* Të dokumentojë personelin dhe lëvizjet e tij sasiore dhe cilësore.
* Të hartojë listëpagesa pagash e sigurimesh.
* Të rregullojë marrëdhëniet me personelin, sigurimet shoqërore dhe shtetin.

**Të kryejë procese pune në zyrën e kontabilitetit:**

* Të kryejë regjistrimet kontabël të themelimit dhe regjistrimit të ndërmarrjeve.
* Të kontabilizojë shpërblimet, blerjet, shitjet, pagesat, arkëtimet, kreditë, lëvizjet e aktiveve afatgjata.
* Të vlerësojë pasurinë e ndërmarrjes .
* Të kryejë procedurat dhe kontabilizimet e mbylljes vjetore.
* Të hartojë bilancin përfundimtar dhe pasqyrat që e shoqërojnë atë.
* Të kryejë analiza të treguesve të rentabilitetit dhe atyre financiare.
* Të kryejë kontabilizime kostosh. Të kryejë veprime të fushës së marketingut:
* Të kontribuojë në përpunimin dhe realizimin e koncepteve dhe fushatave të thjeshta reklamash.
* Të kontribuojë në përpunimin e identitetit të ndërmarrjes dhe realizimin e tij.
* Të kontribuojë në hartimin e materialeve informuese dhe promocionale në vartësi të llojit të veprimtarisë së ndërmarrjes dhe produkteve të saj.
* Të kontribuojë në planifikimin dhe realizimin e promocionit të ndërmarrjes dhe produkteve të saj.

**Të mbajë dhe rregullojë marrëdhëniet me organet tatimore:**

* Të deklarojë TAP, TVSH, TF duke plotësuar deklaratat përkatëse.
* Të zbatojë procedurën për rregullimin e marrëdhënieve me shtetin për sa i takon TAP, TVSH, TF.
* Të kuadrojë me zyrat e tatimeve vendore ose qendrore.
* Të respektojë afatet dhe shlyejë detyrimete ndryshme tatimore të ndërmarrjes ndaj administratës qendrore e lokale.

**Mundësitë e kualifikimit të mëtejshëm dhe të punësimit:**

Përfundimi me sukses i kualifikimit profesional “Llogari” niveli IV në KSHK, referuar nivelit IV të KEK, e pajis individin me Certifikatën Profesionale të Nivelit dhe Suplementin përkatës të saj, të punonjësit teknik/menaxher të mesëm në këtë kualifikim profesional.

Ky arsimim i jep mundësi individit t’i drejtohet tregut të punës për t’u punësuar në ndërmarrje të ndryshme private/shtetërore për mbajtjen e llogarive. Gjithashtu, individi mund të vetëpunësohet në kuadrin e një biznesi individual në fushën e tregtisë për mbajtjen e llogarive.

Me përfundimin e këtij niveli, individi ka mundësi për të fituar diplomën e “Maturës Shtetërore Profesionale”, me mundësi për vazhdimin e studimeve pas të mesme dhe universitare.

**Shënim:** Ky dokument është hartuar në mbështetje të nenit 102, pika 4, të Kushtetutës së Republikës së Shqipërisë, të nenit 29, pika 4 të ligjit nr. 15/2017, “Për arsimin dhe formimin profesional në Republikën e Shqipërisë”, të nenit 14 pika 2/dh, pika 3, 4, 6 dhe të shtojcës 1 të ligjit nr.10247, datë 4.3.2010, “Për kornizën shqiptare të kualifikimeve” (i ndryshuar).